b'\n_START_ARTICLE_\nIvan Schwebel\n_START_PARAGRAPH_\nIvan Schwebel (\xc3\xaen ebraic\xc4\x83:\xd7\x90\xd7\x99\xd7\x95\xd7\x95\xd7\x9f \xd7\xa9\xd7\x95\xd7\x95\xd7\x91\xd7\x9c, n.1932 Morgentown, Virginia de Vest - 13 iulie 2011 Ierusalim) a fost un pictor \xc8\x99i sculptor israelian, evreu originar din Statele Unite ale Americii\n_START_SECTION_\nBiografie\n_START_PARAGRAPH_\nSchwebel s-a n\xc4\x83scut la Morgentown \xc3\xaen Virginia de vest, \xc3\xaen S.U.A., \xc3\xaentr-o familie de evrei ortodoc\xc8\x99i. A crescut \xc3\xaen Georgia \xc8\x99i apoi \xc3\xaen cartierul Bronx din New York. P\xc4\x83rin\xc8\x9bii s\xc4\x83i s-au desp\xc4\x83r\xc8\x9bit \xc3\xaenca din copil\xc4\x83rie \xc8\x99i Schwebel  a trebuit s\xc4\x83 munceasc\xc4\x83 de copil \xc8\x99i a \xc3\xaenv\xc4\x83\xc8\x9bat teatru. A \xc3\xaenceput s\xc4\x83 picteze ca autodidact \xc3\xaen timpul serviciului militar in armata american\xc4\x83 (1953-1955), pe care l-a efectuat \xc3\xaen Japonia \xc3\xaen zilele R\xc4\x83zboiului din Coreea.  A studiat apoi pictura la Kyoto cu artistul Zen  Kimoru Kiwan, iar mai t\xc3\xa2rziu la facultatea de istoria artei a Universit\xc4\x83\xc8\x9bii New York. \xc3\x8en anii 1961-1962 a f\xc4\x83cut o c\xc4\x83l\xc4\x83torie prin Europa._NEWLINE_\xc3\x8en anul 1963 a emigrat \xc3\xaen Israel \xc8\x99i s-a stabilit \xc3\xaentr-o cas\xc4\x83 de piatr\xc4\x83 p\xc4\x83r\xc4\x83sit\xc4\x83 din fostul sat Ein Karem, azi cartier al Ierusalimului, pe care a renovat-o singur \xc8\x99i unde a tr\xc4\x83it p\xc3\xa2n\xc4\x83 \xc3\xaen ultima zi. _NEWLINE_\xc3\x8en anul 1977 Schwebel a pictat ni\xc8\x99te fresce mari pe zidul exterior al Palatului Culturii din Tel Aviv (Heikhal Hatarbut)._NEWLINE_\xc3\x8en anii 1980 a \xc3\xaenchiriat un studio de pictur\xc4\x83 la Tel Aviv \xc8\x99i a pictat imagini din acest ora\xc8\x99._NEWLINE_Schwebel a \xc3\xaenceput s\xc4\x83 fie cunoscut la finele anilor 1970 \xc8\x99i \xc3\xaenceputul anilor 1980  prin mai multe serii de picturi tematice:_NEWLINE_\xe2\x80\x9eCartea Samuel\xe2\x80\x9d care s-a ocupat de simboluri biblice de pe str\xc4\x83zile Ierusalimului, apoi seria "Stele de cinema", \xc8\x99i apoi _NEWLINE_\xe2\x80\x9eDe la izgonirea din Spania la Solu\xc8\x9bia final\xc4\x83\xe2\x80\x9d care s-a ocupat de problematica Holocaustului \xc8\x99i a fost expus\xc4\x83 la un muzeu \xc3\xaen Spania._NEWLINE_\xc3\x8en ultimii ani de via\xc8\x9b\xc4\x83 Schwebel a lucrat mai ales la portrete \xc8\x99i la seria intitulat\xc4\x83 \xe2\x80\x9eThe Inescapable pe str\xc4\x83zile Tel Avivului\xe2\x80\x9d , a creat o serie de autoportrete \xc8\x99i peisaje inspirate de regiunea Nahal Sorek.    _NEWLINE_Schwebel a murit subit la v\xc3\xa2rsta de 79 ani \xc3\xaen iulie 2011 \xc3\xaen timpul unei plimb\xc4\x83ri cotidiene \xc3\xaen Eyn Kerem. A fost \xc3\xaenmorm\xc3\xa2ntat printr-o ceremonie nereligioas\xc4\x83 la cimitirul din Kiryat Anavim._NEWLINE_El a fost c\xc4\x83s\xc4\x83torit cu Edva \xc8\x99i a fost tat\xc4\x83l a cinci copii.\n_START_SECTION_\nStilul\n_START_PARAGRAPH_\nStilul lui Schwebel \xc3\xaembin\xc4\x83 un expresionism moderat cu influen\xc8\x9be din Pop Art-ul american.'